Ma wat glo kinders vermoor in hospitaal aangehou | Maroela Media
Gary Clarence en sy tweelingseuns. Foto: Facebook
Tania Clarence (42), die Suid-Afrikaanse ma wat in Engeland teregstaan vir die moord op haar drie erg gestremde kinders, is Dinsdag borgtog geweier en word by 'n hospitaal aangehou waar sy behandeling ontvang vir geestelike probleme.
Clarence was nie Dinsdag self in die hof nie, maar kon die verrigtinge regstreeks volg uit aanhouding by die hospitaal. Sy het aanhoudend saggies gesnik. Haar man Gary (43), 'n bankier, het die hofverrigtinge bygewoon.
Sy word beskuldig van die moord op haar driejarige tweelingseuns, Ben en Max, en vierjarige dogter Olivia. Al drie kinders het aan spinale spierdistrofie gely. Die siekte, wat ook as "floppy baby"-sindroom bekend staan, veroorsaak dat kinders nie beheer het oor hul bewegings nie en hul lewensverwagting word drasties beperk.
Die hof aangehoor dat 'n voormalige nadoodse ondersoek daarop dui dat die kinders heelwaarskynlik versmoor is, maar dat verdere toetse nog gedoen word om die werklike redes van hul dood te bepaal. Die moontlikheid word ook ondersoek of die kinders vergiftig is voor hulle versmoor is. – SAPA-AFP